इसी रास्ते पर महिला हॉकी ग्राउंड है। यहां लगभग 100 जूनियर व सीनियर महिला खिलाड़ी रोजाना प्रैक्टिस करने जाती है। वहां भारतीय टीम की पूर्व कप्तान अर्जुन अवार्डी प्रीतम सिवाच कोचिंग देती है तो एशियन गेम्स में रजत पदक जीतने वाली महिला हॉकी टीम की खिलाड़ी नेहा गोयल भी वहां कीचड़ वाले रास्ते से निकलकर प्रैक्टिस करने आती है। इनके अलावा ग्राउंड में प्रैक्टिस करने जाने वाली अन्य खिलाड़ियों को भी कीचड़ से निकलकर जाना पड़ता है। जबकि इसके लिए कई बार अधिकारियों को शिकायती पत्र दिया जा चुका है, लेकिन उसके बावजूद समस्या का समाधान नहीं किया जा रहा है।